- Hindi News
- National
- ग्रामीण क्षेत्रों में चल रहे अवैध बांग्ला ईंट भट्ठा से सरकार को हो रहा लाखों के राजस्व का नुकसान
ग्रामीण क्षेत्रों में चल रहे अवैध बांग्ला ईंट भट्ठा से सरकार को हो रहा लाखों के राजस्व का नुकसान
बोकारो जिले के ग्रामीण क्षेत्रों में हजारों की संख्या में बांग्ला ईंट के अवैध भट्ठे चल रहे हैं। बांग्ला भट्ठा के ईंट के व्यवसायिक उपयोग पर रोक है, लेकिन सरकारी योजनाओं में ही इन ईंटों का उपयोग कर सरकारी राजस्व का चूना लगाया जा रहा है। खनन विभाग से अनुमति लेकर निजी उपयोग के लिए बांग्ला भट्ठा का ईंट पकाया जा सकता है, लेकिन यहां व्यवसायिक उपयोग किया जाता है। इससे सरकार को लाखों रुपए राजस्व का नुकसान होता है, लेकिन विभाग रोकने में विफल है।
10लाख का नुकसान
खननविभाग द्वारा चिमनी भट्ठा का लाइसेंस दिया जाता है। चिमनी भट्ठा के ईंट से सरकारी निर्माण कराने की योजना भी बनती है। योजनाओं के एस्टिमेट में चिमनी भट्ठा के ईंट लगाने का निर्देश रहता है। लेकिन ठेकेदार कम कीमत पर मिलने के कारण बांग्ला भट्ठा के ईंट लाकर योजनाओं में लगाते हैं, और ज्यादा कमाते हैं। जिसके कारण जिले में बांग्ला भट्ठा के ईंट की बिक्री ज्यादा है। चिमनी भट्ठा लाइसेंसी होने के कारण उसका राजस्व सरकार को मिलता है, जबकि बांग्ला भट्ठा अवैध होने के कारण इनसे सरकार को राजस्व नहीं मिलता है। जिला प्रशासन की उदासीनता के कारण सरकारी निर्माण में अवैध भट्ठों की ईंट लगाई जा रही है। अगर एक भट्ठा पर एक हजार रुपए टैक्स निर्धारित कर दिया जाए, तो जिले में चल रही लगभग एक हजार से ज्यादा बांग्ला भट्ठाें से सरकार को 10 लाख से ज्यादा टैक्स आएगा।
जल्द ही करेंगे कार्रवाई : डीएमओ
जिलाखनन पदाधिकारी चिंतामणि महतो ने कहा कि इसके लिए जिला स्तर पर टीम गठित है। जल्द ही छापेमारी अभियान चलाएंगे और कार्रवाई भी करेंगे।
इन योजनाओं में लगाई जाती है बांग्ला भट्ठा की ईंट
सरकारीयोजनाओं में इंदिरा आवास, शौचालय, पीसीसी रोड के खरंजा बनाने में, नाली, भवन आदि में धड़ल्ले से बांग्ला भट्ठा के ईंटों का उपयोग हो रहा है। इसकी जानकारी अधिकारियों को भी है, लेकिन कमीशनखोरी के चक्कर में इसकी छूट दी गई है। चिमनी भट्ठा की ईंट की कीमत प्रति हजार चार हजार रुपए है, वहीं बांग्ला भट्ठा की ईंट की कीमत प्रति हजार दो हजार रुपए है। इसलिए ठेकेदार और अधिकारी इसका फायदा उठाने के लिए बांग्ला भट्ठा के ईंटों का उपयोग सरकारी योजनाओं में कर रहे हैं। इस अवैध धंधे को रोकने के लिए जिला प्रशासन ने एक टीम गठित कर रखी है, लेकिन टीम ने कभी कार्रवाई नहीं की। टीम में जिला खनन पदाधिकारी के अलावा अनुमंडल पदाधिकारी, सेल टैक्स के अधिकारी सहित कई विभाग के अधिकारी शामिल हैं।
बाधाडीह गांव में एक साथ है कई बांग्ला ईंट भट्ठा।
tgl_Latn sot_Latn hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva